Държавен вестник, бр. 63, 2011 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  63
1. комплексни проверки – за установяване 
на цялостното противопожарно състояние на 
обектите в експлоатация;
2. контролни (инцидентни) проверки – за 
осъществяване на контрол за спазване на 
правилата и нормите за пожарна безопасност 
в обектите или за изпълнение на писмени 
разпореждания от предходни проверки;
3. тематични проверки – по отделни на-
правления, свързани с пожарната безопасност;
4. проверки по сигнали, свързани с нару-
шения на правилата и нормите за пожарна 
безопасност;
5. проверки за издаване на сертификати 
за съответствие на обектите с правилата и 
нормите за пожарна безопасност – по писмено 
искане на заинтересуваното (задълженото) 
лице.
(2) Проверките по ал. 1 се извършват въз 
основа на заповед на директора на служба 
„Военна полиция“ или на директор на реги-
онална служба, като за резултатите от тях 
се съставя протокол, екземпляр от който се 
предава на съответния командир, началник 
или ръководител.
(3) Издаването на писмени разпореждания, 
сертификати за съответствие с правилата и 
нормите на пожарна безопасност и разреше-
ния във връзка с дейността по чл. 9 ЗВП се 
осъществява от директора на служба „Военна 
полиция“ или от директор на регионална 
служба.
Чл. 15. Дейността по разследване на авиа-
ционни произшествия и инциденти с военни 
въздухоплавателни средства по чл. 2, ал. 2, 
т. 7 ЗВП се осъществява по реда, определен 
съгласно чл. 26, т. 22 от Закона за отбраната 
и въоръжените сили на Република България 
(ЗОВСРБ).
Раздел ІІ
Условия и ред за упражняване на правомощи-
ята на органите на служба „Военна полиция“
Чл. 16. (1) Съобщения за призоваване по 
чл. 12 ЗВП, доколкото не е предвидено друго 
в специален закон, се подписват от директора 
на служба „Военна полиция“ и от директорите 
на регионални служби.
(2) Съобщенията се връчват от служители 
на регионалните служби, от представител на 
общината или кметството, като връчването на 
военнослужещи може да се осъществява чрез 
съответното формирование или учреждение, 
а връчването на служители или работници 
може да се осъществи чрез работодателя.
(3) Извън неотложните случаи по чл. 12, 
ал. 2 ЗВП съобщенията за призоваване се 
връчват на:
1. лицето, за което са предназначени, или 
на негови законни представители;
2. пълнолетен член на семейството, а ако 
няма такъв – на домоуправителя, портиер, 
съквартирант или съсед, когато той поеме 
задължение да ги предаде – при отсъствие на 
лицето, за което са предназначени.
(4) Съобщенията се връчват срещу разписка, 
в която се отбелязват датата на връчване, името 
и длъжността на лицето, което е извършило 
връчването, данни за лицето, което е получило 
съобщението, а ако то е различно от лицето, 
за което е предназначено съобщението – и 
трите му имена, адресът и отношението му 
с лицето, на което трябва да бъдат връчени.
(5) Ако получателят по ал. 3, т. 1 не може 
или откаже да получи или да подпише съ-
общението, лицето, което го връчва, прави 
бележка за това върху разписката в присъст-
вието на поне един свидетел, който също се 
подписва, при което съобщението се счита за 
редовно връчено.
Чл. 17. (1) Заповедта за задържане се 
подписва от компетентния орган по чл. 13, 
ал. 5 ЗВП в три екземпляра, като един се 
връчва на задържаното лице непосредствено 
след нейното издаване, един се прилага към 
преписката и един се архивира в съответната 
регистратура. Заповедта се вписва в книга за 
задържани лица, като се отбелязва номерът є.
(2) Заповедта по ал. 1 не се издава за 
лица, за които е постановено принудително 
довеждане или са задържани по реда на На-
казателно-процесуалния кодекс.
(3) Срокът за задържане по чл. 13, ал. 1 ЗВП 
започва да тече от момента на ограничаване 
правото на лицето на свободно придвижване, 
като точният час се отбелязва във или върху 
заповедта за задържане.
(4) Задържаните се охраняват постоянно 
чрез охрана и/или технически средства с 
цел предотвратяване на бягство, нападение, 
самонараняване или придобиване на вещи и 
предмети, които впоследствие могат да пос-
лужат за това.
(5) Всички действия по приемане, преда-
ване, настаняване, служебно придвижване, 
свиждане и освобождаване на задържаното 
лице се отразяват в документация, която се 
води в местата за настаняване на задържани 
лица.
Чл. 18. (1) Вещите, намерени у задържа-
ното лице, се изземват, съхраняват се и се 
описват в протокол съобразно чл. 15 ЗВП с 
изключение на:
1. религиозна и художествена литература;
2. медицински документи;
3. снимки на близки или членове на се-
мейството;
4. бележници с телефони за контакти за 
правна помощ и близки;
5. нормативни актове или извлечения от тях;
6. документи, издадени по повод на за-
държането;